open-index/open-wikipedia-markdown huggingface dataset:
Salmo

**Salmo** is ‘n genus wat hoort tot die familie *Salmonidae*.  Aanvanklik was beide die Reënboogforel en die Bruinforel deel van die genus maar die Reënboogforel se klassifikasie is later verander en dit is nou geklassifiseer as deel van die genus *Oncorhynchus*. **Salmo** is dus nou beperk tot die Europese en forelle van Asië en ook die Atlantiese salm.

## Spesie 
Die volgende spesie is deel van die genus en kom in Suid-Afrika voor:
::* *Salmo trutta* - Bruinforel

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Beekforel

Die **Beekforel** (*Salvelinus fontinalis*) is 'n varswater vis wat inheems is aan noord-oos Noord-Amerika. Die visse is ingevoer en vrygelaat in die Wes-Kaap, Oos-Kaap, KwaZulu-Natal en Mpumalanga. In Engels staan die vis bekend as *Brook charr*.

## Voorkoms 
Die skubbe is klein wat die vel 'n leeragtige voorkoms gee. Die sylyn is duidelik en reguit. Die lyf is stroombelyn, die vinne kort en die stertvin is holrond tot plat. Die vis is gewoonlik donker, olyf bruin tot rooi bruin. Daar is rooi kolletjies op die sye van die lyf en die dorsale vin het donker brui-swart kolletjies op. Die vis word tot 400&nbsp; lank en die Suid-Afrikaanse hengel rekord is 1.035&nbsp;kg.

## Habitat 
Die vis verkies koel (maksimum 20&nbsp;°C), helder water met baie suurstof om in te leef. Die dieet is baie soos die van die Reënboogforel en Bruinforel. Hulle broei in water wat 4&nbsp;-&nbsp;10&nbsp;°C is oor gruis beddings in vloeiende water. Die wyfie maak 'n nes en paar met slegs een mannetjie. Die eiers broei uit na 4&nbsp;-&nbsp;6 weke.

## Trivia 
Diè forel is met die Bruinforel gekruis en die produk van die kruising staan bekend as die *Tierforel*. Die Beekforel word egter vir 'n geruime tyd nie meer in Suid-Afrika opgemerk nie en mag uitgesterf het.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* https://www.fishbase.de/summary/Salvelinus-fontinalis.html
Salmonidae

**Salmonidae** (forelle en salms) is 'n familie van visse in die orde Salmoniformes. Die familie is 'n belangrike bron van voedsel vir die mens en kom natuurlik voor in die gematigde areas van die noordelike halfrond. Die familie bevat medium tot groot visse met klein skubbe op die lyf maar niks oor die kop nie en het ook 'n groot bek.

## Forelle in Suid-Afrika 
Britse koloniste in die Kaap en Natal het gou besef dat daar min inheemse hengelspesies in Suid-Afrika se riviere is maar dat die bergstrome geskik sal wees vir forel. Die eerste bevrugte eiers van die bruinforel is reeds in 1890 na Suid-Afrika gebring en die forel is suksesvol in Natal geteel. Die jong vissies was toe in die Mooi-, Boesmans- en Umgeniriviere vrygelaat. In 1892 was die bruinforel ook suksesvol in Kaapstad geteel. Teelplase is toe by Jonkershoek by Stellenbosch en Pirie naby King William's Town in die Oos-Kaap gebou. Teen 1897 was die Bruinforel-teelstasies suksesvol gevestig en is die eerste reënboogforel se bevrugte eiers na Suid-Afrika gebring. Hierna word albei spesies suksesvol gevestig in ‘n verskeidenheid riviere en die reënboogforel het plaaslik meer bekend geraak. In 1950 is daar ook begin om die beekforel – afkomstig van die VSA - in Kaapstad te teel. Tot in die 1980’s is forelle slegs deur bewaringsinstansies geteel, maar daarna het dit 'n groot bedryf geword wat die sport- en kommersiële mark bedien.

## Genera 
Die volgende genera en gepaardgaande spesies is deel van die familie:
* *Oncorhynchus*
::* *Oncorhynchus mykiss* — Reënboogforel (ingevoer in Suider-Afrika)

* *Salmo*
::* *Salmo trutta* — Bruinforel (ingevoer in Suider-Afrika)
::* *Salmo salar* — Atlantiese salm

* *Salvelinus*
::* *Salvelinus fontinalis* — Beekforel (ingevoer in Suider-Afrika)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Messier 94

**Messier&nbsp;94** of **M94** (ook bekend as **NGC&nbsp;4736**) is ’n spiraalsterrestelsel in die sterrebeeld Jaghonde. Dit is in 1781 deur Pierre Méchain ontdek en deur Charles Messier in sy katalogus van komeetagtige voorwerpe opgeneem.

Hoewel M94 soms as ’n staafspiraalstelsel beskryf word, is die "staaf"-struktuur skynbaar eerder ovaalvormig. Die stelsel is ook besonders omdat dit twee ringstrukture het.

## Ringe 
M94 het ’n binnering met ’n deursnee van 70" benewens ’n buitering met ’n deursnee van 600". In die binnering vind aktiewe stervorming plaas wat aangehelp word deur gas wat deur die binneste ovaalvormige staafstruktuur in die ring ingestu word.

In ’n 2009-studie is bevind die buitering bevat sowat 23% van die sterrestelsel se totale stellêre massa en is nog aktiewer as die binnering. Stervorming vind twee keer so vinnig plaas en die buitering se nuwe sterre maak sowat 10% uit van die hele sterrestelsel se nuwe sterre.

Weens die groot aantal nuwe sterre wat hier gevorm word, word M94 soms as ’n steruitbarsting-sterrestelsel geklassifiseer.

## Donker materie 
In 2008 is ’n studie gepubliseer wat skynbaar wys dat M94 baie min of geen donkermaterie bevat. In die studie is die rotasiekurwes van die stelsel se sterre en die digtheid van waterstofgas bestudeer, en daar is gevind dat gewone liggewende materie  feitlik die hele massa van die stelsel uitmaak.

Die bevinding was ongewoon en ietwat omstrede aangesien huidige modelle nie voorsiening maak vir sterrestelsels wat sonder donkermaterie gevorm word of hul donkermaterie verloor nie. Die bevinding moet nog deur ander navorsingsgroepe bevestig of aanvaar word.

## Virgo-superswerm 
M94 is een van die helderste sterrestelsels in die M94-groep, ’n sterrestelselswerm met tussen 16 en 24 stelsels. Dit is deel van die Virgo-superswerm (waarin ook die Lokale Groep en dus die Melkweg en ons Sonnestelsel geleë is).

Hoewel baie sterrestelsels dalk met M94 verbind kan word, is daar net ’n paar naby M94 wat lyk of dit deur sy swaartekrag gebonde is. Die meeste ander nabygeleë stelsels se beweging hang oënskynlik saam met die uitdying van die heelal.

## Verwysings 
## Eksterne skakels 
* M94 – ’n panchromatiese perspektief
* M94 – ’n nuwe optiese perspektief
* SEDS: Messier 94

* 15px Hierdie artikel is vertaal uit die Engelse Wikipedia
Magda van Biljon

**Magda van Biljon** is 'n aktrise en TV-aanbieder. Sy is veral bekend as tannie Magda van die kinderprogram, Wielie-Walie. Sy was met die akteur Zack du Plessis getroud.

## Filmografie 
### TV-programme 
Van die TV-programme waarin sy verskyn het:
* Wielie Walie as die aanbieder, tannie Magda.
* Agter Elke Man as Mev. Simpson

### Rolprente 
* Lien se lankstaanskoene, 2013 as Malie

## Diskografie 
Plate en CD's waarop haar stem gehoor kan word:
* Wielie-Walie LP, 1978 GALLO
* Wielie-Walie Liedjies (LP/CD), 1996 SELECT/KINDER PRET
* Liedjies Van Drome En Diere (Kinnerpret Reeks), 2003 GALLO (met Lochner de Kock)

## Verwysings
Messier 95

**Messier&nbsp;95** of **M95** (ook bekend as **NGC&nbsp;3351**) is ’n staafspiraalsterrestelsel sowat 32,6&nbsp;miljoen ligjare van die Aarde af in die sterrebeeld Leeu. Dit is in 1781 deur Pierre Méchain ontdek en Charles Messier het dit in sy katalogus van komeetagtige voorwerpe opgeneem. Die kern van die sterrestelsel bevat ’n ringvormige gebied met ’n deursnee van sowat 2&nbsp;000 ligjare (600 parsek) waar stervorming plaasvind.

Op 16&nbsp;Maart 2012 is ’n tipe II-supernova, SN&nbsp;2012aw, in M95 ontdek.

## Sterrestelselgroep 
M95 is een van verskeie sterrestelsels in die M96-groep, ’n sterrestelselswerm in die Leeu. Die Messier-voorwerpe M96 en M105 is ook in die groep.

## Verwysings 
## Eksterne skakels 
* SEDS: Messier 95

* 15px Hierdie artikel is vertaal uit die Engelse Wikipedia
Orkney Snork Nie

**Orkney Snork Nie** is 'n situasiekomedie (sitkom) wat van 1989-1992 op SAUK2 uitgesaai is en sedert 2006 herhaal is op DStv se KykNET. Die storie draai rondom die manewales van die Van Tonder-gesin wat op die myndorp Orkney woon. Die gesinslede bestaan uit Hendrik, Maggie, Ouboet en Yolanda, Oupa, Wimpie en sy sussie Hess. Die onderliggende humor lê in wantroue, sinspeling, sowel as die dommighede van myners wat tot uiting kom.

## Rolverdeling/Karakters 
Die rolspelers is as volg:
* Zack du Plessis as Hendrik van Tonder
* Anette Engelbrecht as Maggie van Tonder
* Frank Opperman as Ouboet van Tonder
* Sally Campher as Yolanda (bynaam: Yollie), Ouboet se vrou
* Anrich Herbst as Wimpie van Tonder
* Clara Joubert as Hester (bynaam: Hess) van Tonder
* Jacques Loots as Oupa van Tonder
* Dulcie van den Bergh as Ouma Gous
* Danie Smuts as Oom Hans
* Pierre van Pletzen as Spike Potas
* Lerina Erasmus as Rusty

## Rolprente 
Twee vollengte rolprente het ook die lig gesien:
* Orkney Snork Nie (Die Moewie), genaamd "Dis Lekkery by die See" in 1992;
* Orkney Snork Nie 2, of te wel "Nog 'n Moewie" is in 1993 vrygestel.

## Sien ook 
* Vetkoekpaleis
* Molly en Wors
* Vir Beter of Baie Beter

## Eksterne skakels 
* 
*
Salmoniformes

**Salmoniformes** (forelle en salms) is 'n vis-orde wat tot die klas *Actinopterygii* behoort. Geen spesie van die orde kom natuurlik in Suider-Afrika voor nie, maar verskillende forelspesies is ingevoer.

*Salmonidae* is die enigste familie wat onder die orde resorteer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* http://fishbase.org
Anette Engelbrecht

**Annette Engelbrecht** is ’n Suid-Afrikaanse aktrise. Sy is veral bekend vir haar karakter *Maggie van Tonder* in die SAUK-komedie Orkney Snork Nie en as *Meraai* in die TV-reeks, *Mattewis en Meraai*.

## Filmografie 
* Jakkalsdraai se Mense, 1975
* Ma skryf matriek, 1975
* Orkney Snork Nie (TV-reeks), 1989 as Maggie van Tonder
* *The Fourth Reich*, 1990 as Ouma Smuts
* Orkney Snork Nie (Die Moewie), 1992 as Maggie van Tonder
* Orkney Snork Nie 2, 1993 as Maggie van Tonder
* Mattewis en Meraai
* Bosveld Hotel
* Swart Kat
* Joachem Verwey
* *Miss Julie*
* Egoli: Plek van Goud
* Platteland, 2011 as Tannie Sanet
* Pretville, 2012 as Ouma Sarie
* Liefste Kayla (TV-reeks op kykNET), 2013
* 100 meter Leeuloop, 2013
* Pandjieswinkelstories, 2014

## Verwysings
Danie Smuts

**Danie Smuts** was ’n Suid-Afrikaanse akteur wat in verskeie radiodramas, TV-reekse, rolprente en verhoogstukke gespeel het. Hy was veral bekend vir sy rol as *Oom Hans* in die TV-reeks Orkney Snork Nie. Smuts is op 78 jarige ouderdom, slegs 3 weke na sy vrou, Bea oorlede. In sy latere jare het hy sy geheime resep vir biltong en vars gebakte brood Saterdae op Florida se oggendmark verkoop. ’n Borsbeeld van hom is in die ATKV-hooftak se kunsversameling opgeneem.

## Filmografie 
Rolprente en TV-reekse waarin hy verskyn het:
* Orkney Snork Nie (Die Moewie), 1993 as Oom Hans
* Orkney Snork Nie (TV-reeks), 1989 as Oom Hans
* Bosveldhotel, die moevie, 1985 as Hans van Rensburg
* Daar Kom Tant Alie, 1976
* My Liedjie van Verlange, 1975
* De Wet’s Spoor, 1975 as Lord Kitchener
* Somer, 1975
* Soekie, 1975
* Fraud!, 1974 as Pieter van Rensburg
* Paul Krüger, 1956 as Gen. Smuts/ Piet, verkenner

## Bibliografie 
Boeke wat hy geskryf het:
* Folk Remedies, Saayman & Weber, 1989, , 
* Boererate saamgestel deur Danie Smuts, Saayman & Weber, 1989, , 

## Verwysings
Van Tonder

**Van Tonder** is 'n familienaam wat algemeen tussen Afrikaners in Suid-Afrika voorkom. Die Vantonders is oorspronklik van 'n klein dorpie genaamd Tønder in Denemarke. Van hier het hulle weens godsdienstige oortuigings na Nederland geïmmigreer, waar hulle die van *Van Tonder* aangeneem het. Die Suid-Afrikaanse Vantonders het hoofsaaklik vanaf die Nederlande na Suid-Afrika geïmmigreer.

## Noemenswaardige Vantonders 
* Gert van Tonder, 'n Afrikaanse sanger en liedjieskrywer. 
* Jan van Tonder, Afrikaanse skrywer.
* Jurie van Tonder, Namibiese rugbyspeler wat in 2007 aan die wêreldbeker deelgeneem het.
* Die Van Tonder-gesin van Orkney Snork Nie.
* Verskeie Vantonders is saam met Piet Retief en sy geselskap vermoor.
* Verskeie Vantonders het in Britse konsentrasiekampe gesterf

## Verwysings 
## Eksterne skakels 
* vantonder.net
Jurie van Tonder

**Jurie van Tonder** (gebore 9 Augustus 1980 in Windhoek) is 'n Namibiese rugbyspeler. Hy speel op die posisie van skrumskakel. Van Tonder het tydens die Rugbywêreldbeker van 2007 vir die Namibiese nasionale rugbyspan uitgedraf.

## Verwysings
Sally Esterhuizen

**Sally Esterhuizen** (née Campher) is ’n Suid-Afrikaanse aktrise. Sy is veral bekend vir haar rol as Yolanda in die SAUK se sitkom, Orkney Snork Nie. Sy is in 1989 met Pieter Esterhuizen getroud; hy was destyds die assistent-regisseur van die TV-reeks *Orkney Snork Nie*. In 1984 ontvang sy ’n Artes-toekenning vir haar rol in die gewilde *Het van Verlangekraal*.

## Filmografie 
* Orkney Snork Nie 2, 1993 as Yolanda (Yollie) van Tonder
* Orkney Snork Nie (Die Moewie), 1992 as Yolanda (Yollie) van Tonder
* Orkney Snork Nie (TV-reeks), 1989 as Yolanda (Yollie) van Tonder
* Koöperasiestories (TV-reeks), 1983 as Dingetjie.
* Beloftes van Môre, 1981 as verpleegster Katrien
* Sondaarspoort
* Die voortreflike familie Smit
* Het van Verlangekraal
* Die vierde Kabinet
* Lipstiek Dipstiek

## Verwysings
Kaapse kwikkie

Die **Kaapse kwikkie** of **gewone kwikkie** (*Motacilla capensis*) is 'n klein sangvoëlspesie in die familie Motacillidae, wat benewens die vrye natuur ook algemeen in beboude gebiede gevind word. Dit is inheems aan die oorgrote deel van Suid-Afrika, die hoërliggende dele of kuslyne van Suider-Afrika, benewens waterryke areas van suidsentraal-Afrika en hooglande aan die ewenaar (Kenia, Uganda, Rwanda en Burundi).

## Taksonomie
In 1760 het die Franse dierkundige Brisson 'n beskrywing van die Kaapse kwikkie by sy *Ornithologie* ingesluit, wat hy baseer het op 'n spesimen wat by die Kaap die Goeie Hoop versamel is. Hieraan het hy die Franse naam *La bergeronette du Cap de Bonne Espérance* en die Latynse naam *Motacilla Capitis Bonae Spei* toegeken. Alhoewel Brisson wel Latynse name toegeken het, het dit nie aan die vereistes van die binomiale stelsel voldoen nie, en dit is gevolglik nie deur die Internasionale Kommissie vir Dierkundige Nomenklatuur erken nie. 

Toe die Sweedse dierkundige Carl Linnaeus sy *Systema Naturae* in 1766 vir die twaalfde uitgawe hersien, het hy 240 spesies ingesluit wat vooraf deur Brisson beskryf is, Die genus *Motacilla* is reeds in 1758 deur Linnaeus in die tiende uitgawe van sy *Systema Naturae* ingevoer. Die spesienaam *capensis* verwys na die Kaap die Goeie Hoop.

Drie subspesies word erken, wat in drie afgesonderde streke voorkom. Hulle toon ‘n wye habitat-toleransie en word benewens die oop veld ook aan enige rotsagtige of sanderige seestrande gevind, benewens verskillende gemodifiseerde habitatte soos parke, sportvelde, tuine en rioolwerke. Dit verkies onbeboste areas met kort gras waar dit sy prooi kan sien en jaag. In stads- en voorstedelike gebiede is dit aangepas om kos te soek in tuine en op geplaveide areas. Dit het nie 'n werklike sang nie, maar uiter verskillende kort roepe. in Afrikaans, Kapstelze in Duits, Cape wagtail, Angola wagtail of Wells's wagtail in Engels, Kamukombo in Kwangali, moLetašaka in Sepedi, moTjoli Sommige van hierdie name is generies, en verwys dus na kwikkies in die algemeen.

## Galery

Motacilla capensis, eier, Rietvlei NR, a.jpg|Troebelwit eier van die nominaatsubspesie – die basiskleur en merke is baie veranderlik
Motacilla capensis, legsel, Rietvlei NR, a.jpg|'n Legsel van drie eiers in 'n nes op 'n dakbalk, drie is die gemiddeld
Cape Wagtail nestlings 2 days old Motacilla capensis IMG 1843c.jpg|Drie 2 dae oue kuikens – die kuikens broei op dieselde of opeenvolgende dae uit
Cape Wagtail nestlings 13 days old Motacilla capensis IMG 2431c.jpg|Drie 13 dae oue kuikens – die gemiddelde kuikenperiode is 16 dae

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
Pierre van Pletzen

**Pierre van Pletzen** is 'n Suid-Afrikaanse akteur en regisseur. Hy is veral bekend vir sy rol as Septimus van Zyl *(Oom Oubaas)* in SAUK2 se sepie, 7de Laan, wat hy van 2000 tot 2017 vertolk het. Hy is ook 'n regisseur op die stel van 7de Laan en is in 1996 met Sandra Vaughn getroud, 'n voormalige mede-akteur. Van Pletzen het twee kinders, 'n seun Pierre-Henri, en 'n dogter Zetske, wat die rol van Marcel van Niekerk in 7de Laan gespeel het.

## Filmografie 
As akteur:
* *7de Laan* (TV-reeks), 2000-huidig as Septimus (Oubaas) van Zyl
* *The Fourth Reich*, 1990 as Hertzog
* *Windprints*, 1990 as Meinert
* *The Gods Must Be Crazy II*, 1989 as George
* *Orkney Snork Nie* (TV-reeks), 1989 as Spike Potas
* *Phil101* (TV-reeks), 2017 as Manie Kraaywinkel

As regisseur:
* 7de Laan (TV-reeks)

## Verwysings
Britse Eilande

[links|duimnael|[Nasa-Satellietbeeld van die Britse Eilande]]
duimnael|links|upright|Kaart van die Britse Eilande

Die term **Britse Eilande** (Engels: *British Isles*, Iers-Gaelies: *Éire agus an Bhreatain Mhór* of *Oileáin Iarthair Eorpa*, Manx-Gaelies: *Ny h-Ellanyn Goaldagh*, Skots-Gaelies: *Eileanan Bhreatainn*, Wallies: *Ynysoedd Prydain*, Frans: *Îles Britanniques*) is die algemene naam vir die argipel, wat in die noordweste van Europa tussen die Atlantiese Oseaan en die Noordsee geleë is. Die eilandgroep sluit Groot-Brittanje, Ierland, die Hebride, Shetland, Orkney, Anglesey en die Eiland Man in die Ierse See in, benewens die Eiland Wight in die Engelse Kanaal, die Scilly-eilande in die Keltiese See en soms ook die Kanaaleilande voor die kus van Frankryk, maar nié die Faroëreilande tussen Skotland en Ysland nie.

Die term Britse Eilande beskik uit politiese, historiese en kulturele oorwegings 'n lae selektiwiteit. Enersyds is die affiliasie van Ierland polities omstrede, alhoewel dit geografies deel van die argipel uitmaak. Die Kanaaleilande in die Engelse Kanaal, wat geografies tot die Europese vasteland behoort, word daarenteen polities by die Britse Eilande gereken.

Die geskiedenis van die term Britse Eilande dui daarop dat dit van die antieke *pretaniese eilande* afgelei is, alhoewel dit geen spesifieke vlotheid geniet het nie. Die herinvoering van die term is met die territoriale ekspansionisme van die Engelse en Britse kroon geassosieer.

Met Ierland, en sonder die Kanaaleilande, omvat die argipel sowat 6&nbsp;000 eilande en 'n oppervlakte van 315&nbsp;134&nbsp;km².

## Lande op die Britse Eilande 
* Koninkryk van Skotland, 843 tot 1651 en 1660 tot 1707
* Koninkryk van Engeland, 927 tot 1649 en 1660 tot 1707
* Lordskap van Ierland, 1171 tot 1541
* Prinsdom van Wallis, 1216 tot 1542
* Koninkryk van Ierland, 1542 tot 1651 en 1659 tot 1800
* Gemenebes van Engeland, 1649 tot 1654
* Koninkryk van Groot-Brittanje, 1707 tot 1800
* Verenigde Koninkryk van Groot-Brittanje en Ierland, 1800 tot 1922
* Republiek van Ierland, sedert 1922
* Verenigde Koninkryk van Groot-Brittanje en Noord-Ierland, sedert 1922

## Verwysings 
## Eksterne skakels
Anglesey

duimnael|links|Vlag van Anglesey
duimnael|links|Wapen van Anglesey
**Anglesey** (Wallies: *Ynys Môn* [ˈənɨs ˈmoːn]) is 'n eiland en graafskap wat noordwes van die Walliese vasteland en suid van die Eiland Man in die Ierse See geleë is. Die hoofstad is Llangefni en die grootste nedersetting is Holyhead.

Die Engelse naam van die eiland is afgelei van Oudnoors *Ungoll’s Ey*, die "eiland van Ungoll". Die naam het geen betrekking tot die historiese etniese groep van die Angele nie.

## Eksterne skakels 
*   Amptelike webwerf van Anglesey se *County Council*
Tønder

**Tønder** (Duits: *Tondern*) is 'n stadjie in die suide van Denemarke. Dit lê in die gelyknamige munisipaliteit Tønder in die streek Suid-Denemarke. Die stad het 7&nbsp;792 inwoners (2007), ongeveer 20% van die totale aantal inwoners in die munisipaliteit. Tønder behoort tot die historiese Sleeswyk en het 'n Duitstalige minderheid.

Tønder kry in 1243 stadsregte. Dit was indertyd een van die weinige hawens aan die weskus van Sleeswyk. Deur landwinning verloor dit toegang tot die see en daarmee die status as 'n handelstad. Tønder ontwikkel egter in die 17de eeu tot 'n sentrum van kant-produksie.

Die noorde van Sleeswyk was in die 19de eeu 'n betwiste gebied tussen Denemarke en Duitsland. Dit is egter in 1920 opgelos en aan Denemarke toegeken.

Westelik van Tønder lê die dorp Møgeltønder.

Die familie Van Tonder is oorspronklik van hierdie gebied afkomstig.
Hebride

Die **Hebride** (Engels: *Hebrides*, Skots-Gaelies: *Innse Gall*) is 'n eilandgroep in die noordweste van Skotland in die Atlantiese Oseaan. Die eilandgroep bestaan uit die Binne-Hebride (*Inner Hebrides*; *Na h-Eileanan a-staigh*) en die Buite-Hebride (*Outer Hebrides* of *Western Isles*; *Na h-Eileanan Siar*).
Orkney Snork Nie (Die Moewie)

***Orkney Snork Nie (Die Moewie)*** is 'n Afrikaanse rolprent wat in 1992 na afloop van die gelyknamige TV-reeks, Orkney Snork Nie vrygestel is. Die rolprent se ondertitel is: *Dis lekker by die see*. Frank Opperman is nie in die rolprent te sien nie - die rol van Opperman se karakter, Neels (Ouboet) van Tonder, word deur Marcel van Heerden vertolk. Opperman keer egter terug na die rol van Ouboet in die tweede film, Orkney Snork Nie 2.

## Genre 
Die rolprent is 'n lekkerlag komedie. Dit het geen ouderdomsperk nie, maar ouerleiding word aanbeveel vir kru taal hier en daar.

## Hoofrolspelers 
* Zack du Plessis as Hendrik van Tonder
* Annette Engelbrecht as Maggie van Tonder
* Marcel van Heerden as Neels (Ouboet) van Tonder
* Sally Campher as Yolanda (bynaam: Yollie), Ouboet se vrou

## Storielyn 
In die rolprent gaan die Vantonder-familie op vakansie na Margate. Hendrik wil visvang, die kinders wil speel en swem, Yollie en Maggie wil *tan* en Ouboet het 'n selfgeboude opgewarmde snelboot (Spuitpoep II) wat hy in die see wil uittoets. Hulle droomvakansie word egter deur 'n Johannesburgse sakesindikaat gesaboteer, wat die karavaanpark waar hulle vakansie hou wil koop, platslaan en 'n winkelsentrum oprig. Maar dan kry hulle te doen met die Vantonders wat nie met hulle laat mors nie.

## Sien ook 
* Lys van Afrikaanse rolprente

## Eksterne skakels 
*
L. F. van Wageningen

**L. F. van Wageningen** (Ureterp, Nederland, 1876 – Belville, Suid-Afrika, 5 Julie 1957) was 'n Suid-Afrikaanse skrywer.

Van Wageningen skryf Afrikaanse sketse oor Ureterp en omgewing: *Bosberg: Fries-pastorale sketse*, met voorwoord van W.S. Conradie, Hoorn (Edecea) 1951.

Hy het ook die artikel *Geritmiseerde kerkmusiek* geskryf wat in 1944 in die Huisgenoot gepubliseer is.

## Verwysings
Scilly-eilande

duimnael|links|Nie-amptelike vlag van die Scilly-eilande
[duimnael|links|[Nasa-Satellietbeeld van die Scilly-eilande]]
duimnael|links|'n Uitsig oor Tresco, die tweede grootste eiland
Die **Scilly-eilande** (Engels: *Isles of Scilly* of *Scilly Isles*, Kornies: *Syllan* of *Enesek Syllan*) of **Sorlinge** is 'n argipel wat suidwes van Cornwall, Engeland, en tussen 40 en 58&nbsp;km (25 tot 36&nbsp;myl) van die streek se mees westelike skiereiland Land's End af in die Keltiese See geleë is. Die Scilly-eilande vorm die mees suidelike punt van Engeland en Groot-Brittanje.

Die argipel bestaan uit meer as 140 eilande, waarvan net vyf bewoon is. In 2016 het die eilande 'n bevolking van 2&nbsp;300 gehad en het 'n oppervlakte van 16,37&nbsp;km². Die Scilly-eilande maak deel uit van die seremoniële graafskap Cornwall en is naby die ingang van die Engelse Kanaal geleë.

Die eilandgroep bestaan uit graniet en is sodoende 'n voortsetting van die granietmassas van die Corniese vasteland. Die hoogste punt van 50&nbsp;m bo seevlak is op St. Mary's geleë. Die eilande se kuslyne is rotsig met baie gevaarlike riwwe.

Danksy die eilandgroep se buitengewoon gematigde klimaat met maandelikse gemiddeldes tussen 7 en 16&nbsp;°C verskil sy fauna en flora merkbaar van dié wat op die Engelse vasteland aangetref word. So gedy hier onder meer ook subtropiese plantspesies. Die argipel se rotse en eilandjies is 'n habitat vir robbe.

## Geografie 
(1) Bewoon tot 1855.

## Eksterne skakels 
*  Amptelike webwerf van die Scilly-eilande se Council
*
Swartstraler

duimnael|300px|Namate die temperatuur van ’n swartstraler afneem, word die golflengte van maksimumemissie langer.
’n **Swartstraler** is ’n geïdealiseerde liggaam wat alle elektromagnetiese straling absorbeer wat daarop val. Deur die absorpsie van dié energie word die temperatuur van die voorwerp hoër as dié van die omgewing en die hitte word weer sonder verlies uitgestraal in die vorm van elektromagnetiese straling.

’n Swartstraler is in termiese ewewig, wat beteken dit bly ’n konstante temperatuur. Die uitgestraalde energie word uitgestuur volgens Planck se Wet, dus hang dit slegs af van die liggaam se temperatuur, nie van die vorm en chemiese samestelling nie. Hoe hoër die temperatuur, hoe korter die golflengte van maksimumemissie.

## Verwysings
Orkney snork nie! 2 (nog ’n moewie)

**Orkney Snork Nie 2** is 'n Afrikaanse rolprent wat in 1993 na afloop van die gelyknamige TV-reeks, Orkney Snork Nie en die rolprent, Orkney Snork Nie (Die Moewie) vrygestel is. Die rolprent se ondertitel is: ''Nog 'n Moewie''.

## Genre 
Die rolprent is 'n lekkerlag komedie. Dit het geen ouderdomsperk nie, maar ouerleiding word aanbeveel.

## Hoofrolspelers 
* Zack du Plessis as Hendrik van Tonder
* Annette Engelbrecht as Maggie van Tonder
* Sally Campher as Yolanda (bynaam: Yollie), Ouboet se vrou
* Frank Opperman as Ouboet

## Storielyn 
In die rolprent ontaard 'n onskuldige Myn-kursus in Johannesburg in 'n dekadente orgie wanneer Hendrik en Spike die "jackpot" op Turfontein wen. Hulle vier hulle nuutgevonde rykdom in styl, maar verloor baie meer as wat hulle wen. Swendelaars beroof en bedrieg hulle. Die myn dank hulle af en hulle vrouens verbied hulle om huis toe te kom. 

## Sien ook 
* Lys van Afrikaanse rolprente

## Verwysings
Heintje Simons

**Hendrik (Hein) Nicolaas Theodoor Simons** (Heerlen, 12 Augustus 1955) is 'n Nederlandse sanger wat as kinderster in die jare sestig bekend geword het onder die naam *Heintje*. Hy sing in Nederlands, Duits, Afrikaans en Engels. 

## Suid-Afrikaanse sukses 
Op die ouderdom van 20 neem Simons in Afrikaans op. Sy enkelspeler, "*Jou Hart Is Weer Myne*" styg in 1975 tot die nommer 4 posisie op die Suid-Afrikaanse treffersparade. Dit was so gewild dat hy 'n toer in die middel 1970's na Suid-Afrika onderneem het.

## Wêreldwye sukses 
Simons sy bekendste treffer is "Mama". Andere treffers wat hy gesing het is: ''Ich bau' dir ein Schloß*, *Ich sing ein Lied für dich*, *Ik hou van Holland*, *Omaatje lief en Oma so lieb* en *Jij bent de allerbeste''.

Wêreldwyd het Simons méér as 40 miljoen plate verkoop. Hiervoor ontvang hy 45 goue plate, asook twee platina en een diamant-plaat (destyds moes 250&nbsp;000 eenhede verkoop word om goud te behaal). Een jaar na die begin van sy loopbaan kry Simons reeds 'n onderskeiding (7 goue plate) vir die verkoop van 10&nbsp;000&nbsp;000 eenhede

## Enkelspelers 
*1967 "Mama"
*1967 "Oma so lieb"
*1968 "Du sollst nicht weinen"
*1968 "Es kann nicht immer nur die Sonne scheinen"
*1968 "Heidschi Bumbeidschi"
*1968 "Ich bau' Dir ein Schloss"
*1969 "Geh' Deinen Weg"
*1969 "Liebe Sonne, lach doch wieder"
*1969 "Ich sing' ein Lied für Dich"
*1970 "Schön sind die Märchen vergangener Zeit"
*1970 "Deine Tränen sind auch meine"
*1971 "Schneeglöckchen im Februar"
*1978 "Und das alles nur weil wir uns lieben"
*1992 "Ein Mutterherz Soll Niemals Weinen"
*1994 "Die Heimat darfst Du nie vergessen"
*1995 "Mama Techno-Version"
*1998 "Komm, tanz noch mal ganz eng mit mir"
*2002 "So Wie Ein Stern"
*2004 "Frauen sind was wunderbares"

## Films 
*1968 *Zum Teufel mit der Penne*
*1969 *Heintje – ein Herz geht auf Reisen*
*1969 *Hurra, die Schule brennt*
*1970 *Heintje – einmal wird die Sonne wieder scheinen*
*1970 *Heintje – mein bester Freund*
*1971 *Morgen fällt die Schule aus*

## Albums 
*1967 *Heintje*
*1968 *Weihnachten mit Heintje*
*1969 *Ich sing ein Lied für dich*
*1969 *Dein schönster Tag*
*1970 *Herzlichst Heintje*
*1971 ''Wenn wir alle Sonntagskinder wär'n*
*1972 *Fröhliche Weihnacht überall*
*1973 *Ich denk an dich*
*1974 *Junger Mann mit 19*
*1978 *Ich habe Freunde*
*1989 *Herzensmelodie*
*1992 *Ich hab' so lange gesucht nach dir*
*1994 *Die Heimat darfst Du nie vergessen*
*1996 *Mein zweites Leben*
*1998 *Ich schenk' Dir meine Liebe*
*1999 *Noch einmal mit Gefühl*
*2001 *Heute und bisschen gestern – Jubiläumsalbum*
*2002 *Rück ein Stückchen näher*
*2003 *Von Herz zu Herz by Heintje|Von Herz zu Herz*
*2004 *Frauen sind was wunderbares*
*2005 *Ich sag' Danke*
*2006 *Männer sind einfach zu gut''

## Verwysings 
## Eksterne skakels 
* Amptelike webtuiste
* 
*
Bosveld Hotel (Die Moewie)

**Bosveld Hotel (Die Moewie)** is 'n Afrikaanse rolprent wat in 1985 uitgereik is. Die rolprent is na afloop van die gewilde gelyknamige TV-reeks (SAUK, 1980) uitgereik. Dit is gebaseer op die skrywer, Pieter Pieterse se boek, *Bosveldhotel*. Die rolprent se klankbaan is later apart vrygestel.

## Genre 
Die rolprent is 'n komedie. Dit het geen ouderdomsperk nie en is goeie gesinsvermaak.

## Hoofkarakters 
* Tromp Terre'Blanche as Jurg Lombaard
* Marie Pentz as Tilla Nel
* At Botha as Dr. Wynand Nel
* Christine Basson as Willemien Nel
* Margaret Webb as Tant Engeltjie
* Danie Smuts as Hans van Rensburg
* Zack du Plessis as Gert Kruger
* Hennie Oosthuizen as Martiens le Roux
* Org Smal as Buster Bruwer
* Koos Strauss as Dimpels Bezuidenhout
* Jan Bruyns as Joop van Rensburg

## Storielyn 
Die Bosveldhotel se voortbestaan word bedreig deur 'n mynmaatskappy wat die onmiddellike bosveldomgewing wil ontgin vir minerale.

Hans van Rensburg en Gert Kruger verklaar oorlog teen Trans-Afrika Mynontwikkelings omdat hulle die mooi bosveld in 'n mynhoop wil verander. Die bestuurder van die myn, Hannetjie Kruger (Gert se gewese vrou) probeer "'n hond uit 'n bos uit" om oom Hans en Gert tot ander insigte te dwing, maar "nie so dat jy dit sal agterkom nie"...

Martiens le Roux se konkelry en die mynvoorman se arrogansie dra verder daartoe by dat die "Bosveld-Kruitvat" uiteindelik ontplof.

## Sien ook 
* Lys van Afrikaanse rolprente
Fred Nel

**Fred Nel** is/was 'n Suid-Afrikaanse rolprentregisseur. Hy het die régie van verskeie TV-reekse vir die ou SAUK behartig. In 1989 ontvang hy 'n akademieprys vir sy dokumentêre televisieprogram, *Meneer die Speaker*.

## Filmografie 
* Bosveldhotel, die moevie, 1985
* Die Bosveldwinkel (TV-reeks), 1980
* Bart Nel (TV-fliek), 1977
* Drama, Drama (TV-reeks), 1978
* Seepsteenbataljon (TV-reeks), 1978
* Moeder Hanna (TV-fliek), 1973

## Eksterne skakels 
*
Wolf-Rayetster

[duimnael|’n Infrarooifoto deur die [Hubble-ruimteteleskoop van die W-ster WR124. Die wolk om die ster is die newel M1-67.]]

’n **Wolf-Rayetster**, meestal afgekort as **WR-ster**, is ’n swaar ster met ’n massa van meer as 20 sonmassas wat sy massa vinnig verloor weens ’n baie sterk sonwind. Die sonwind kan ’n snelheid van tot 2&nbsp;000&nbsp;km/s hê. Sulke sterre verloor jaarliks ’n hoeveelheid massa gelyk aan 10-5 sonmassas. (Die Son verloor jaarliks ’n 10-14-deel van sy massa.)

WR-sterre is baie warm; hul temperatuur kan wissel tussen 25&nbsp;000 en 50&nbsp;000 Kelvin. Vanweë die enorme temperature en massaverlies het die sterre ’n blou kleur. Hulle is redelik seldsaam; daar is maar ’n paar honderd bekend. Hulle is genoem na die sterrekundiges Charles Wolf en Georges Rayet wat dié soort ster in 1867 ontdek het.

## Eienskappe 
Wat baie besonders aan WR-sterre is, is hul spektrum. Die buitenste lae van die meeste sterre bestaan uit waterstof en helium, met net enkele spore van ander elemente. In WR-sterre, daarenteen, ontbreek waterstof heeltemal en is daar groot hoeveelhede stikstof en/of koolstof en suurstof. Daar word aangeneem dat WR-sterre in ’n vroeëre stadium hul buitenste lae volledig verloor het. Wat nou van buite gesien word, is die kern van die ster.

Die sterre staan aan die einde van hul lewensduur en sal ontplof as ’n supernova of hipernova. Dit het ook ’n groot kans om in te plof as ’n swartkolk.

## Eksterne skakels 
* 15px Hierdie artikel is vertaal uit die Nederlandse Wikipedia
RR Lyrae-ster

’n **RR Lyrae-ster** is ’n periodieke veranderlike ster wat algemeen in bolvormige sterreswerms aangetref word. Dit word dikwels gebruik as ’n standaardmeetinstrument vir afstande in die ruimte. Dit is genoem na die prototipe van dié soort ster, die veranderlike ster RR Lyrae in die sterrebeeld Lier (Lyra).

RR Lyraes is pulserende sterre van spektraaltipe A (en soms F) met ’n massa van omtrent die helfte dié van die Son. Daar word geglo hulle het voorheen massa verloor en was oorspronklik sterre met dieselfde of effens kleiner massa as die Son, sowat 0,8 sonmassa.

Die pulse van RR Lyrae-sterre stem ooreen met dié van Cepheïede, maar die aard en geskiedenis van die twee soorte sterre verskil. In teenstelling met Cepheïede is RR Lyraes oud, klein en arm aan wat sterrekundiges metale noem. Hulle is baie algemener as Cepheïede, maar nie so helder nie. Die gemiddelde absolute magnitude van ’n RR Lyrae is 0,75, net 40 of 50 keer dié van die Son. Hul pulsperiode is korter, gewoonlik minder as ’n dag en tot so kort as sewe uur.

Die verhouding tussen die pulsperiode en absolute magnitude van RR Lyraes maak hulle goeie meetinstrumente vir nabygeleë voorwerpe soos dié in die Melkweg. Hulle word algemeen gebruik in die bestudering van bolvormige sterreswerms en die chemiese eienskappe van ouer sterre.

## Verwysings 
## Eksterne skakels 
* APOD Animasie van ’n RR Lyrae in Messier 3
* Animasie van RR Lyraes in Messier 15
* RR Lyrae-sterre
* 15px Hierdie artikel is vertaal uit die Engelse Wikipedia
At Botha

**At Botha** (gebore 23 Desember 1949) is 'n Suid-Afrikaanse akteur en skilder. Hy is veral bekend vir sy rolle in die Afrikaanse TV-dramas soos Vyfster (1984) en Dryfsand (2006).

Hy was met die aktrise Annalise Bosch getroud. Hulle seun, Pieter Bosch-Botha, was ook 'n akteur, regisseur en vervaardiger.

## Lewe 
Botha is op Kroonstad in die Vrystaat gebore as die seun van ’n onderwyser en het as kind op verskeie dorpe gewoon. Hy het aan die Hoërskool Menlopark in Pretoria gematrikuleer en sy dramastudie aan die Potchefstroomse Universiteit voltooi. Hy was ’n akteur by Sukovs en Truk, waar hy in opvoerings van *Die Drie Susters*, *Twaalfde Nag* en *Charley se Tante* opgetree het. Hy het geleidelik vir sy rolprent- en TV-werk bekend geraak, insluitende die rolprent *Stander* en die TV-dramareekse *Vyfster* (1984), *Egoli*, *Dryfsand* (2007) en *Erfsondes* (2008).

Hy skilder die grootste deel van sy lewe, hoewel hy geen formele opleiding gehad het nie. Hy het in latere jare sukses begin behaal met onder meer landskappe, oes- en seetonele.

## Filmografie 
**Blink Stefaans*, 1981
**Bosveldhotel, die moevie*, 1982 as Dr. Wynand Nel
**Grensbasis 13*, 1979
**Vyfster* (TV-reeks), 1984
**Hostage*, 1987 as Raoul
**Wild Zone*, 1989 as Kubaanse Luitenant
**Stander*, 2003 as Generaal Viljoen
**Dryfsand* (TV-reeks), 2006 as Heinrich Bessermann

## Verwysings
Tromp Terre'Blanche

duimnael|220px|Dié kort beskrywing van Terre’Blanche se vrou, Isobel Pienaar, se loopbaan het in 1951 in die program van die NTO-produksie *Die Vrek* verskyn.

'''Tromp Etienne Terre'Blanche''' (Port Elizabeth, 22 Augustus 1928 – Johannesburg, 26 September 1984) was 'n Suid-Afrikaanse akteur. Hy was getroud met die aktrise Isobel Pienaar en was die oupa van die 2003-*Idols*-deelnemer Jacques Terre'Blanche.

## Vroeë lewe 
Terre'Blanche word gebore op 22 Augustus 1928, die seun van Peter James Garfield en Millicent Louisa (née Bruns) Terblanche.

## Filmografie 
* *Vyftig-vyftig*, 1952
* *Voor sononder*, 1962 as Kurt Bester
* *Lord Oom Piet*, 1962 as Hannes van der Merwe
* *Kimberley Jim*, 1963 as Ben Vorster
* *King Hendrik*, 1965 as Herman Lombard
* *The Second Sin*, 1966 as De Lange
* *The Cape Town Affair*, 1967 as luitenant (nie gekrediteer nie)
* *Die kandidaat*, 1968 as Prof. Hannes van Biljon
* *Majuba: Heuwel van Duiwe*, 1968 as Groot Dirk van der Berg
* *Strangers at Sunrise*, 1969 as Paul Beyers
* *Scotty & Co.*, 1970 as sersant Van Rensburg 
* *Sien jou môre*, 1970 as Hempel, die staatsaanklaer
* ''Satan's Harvest*, 1970 as Oom Craig
* *Diamantendetektiv Dick Donald* (TV-reeks), 1971 as Lavrengo
* *Die Marmerpoel*, 1972
* *Pikkie*, 1972
* *Lokval in Venesië*, 1972 as polisiegeneraal
* *Die bankrower*, 1973
* *Die wit sluier*, 1973 as dr. Bosman
* *Groetnis vir die Eerste Minister*, 1973
* *Môre, môre*, 1973
* *Die Voortrekkers*, 1973 as Gerrit Maritz
* *Pens en Pootjies*, 1974
* *Geluksdal*, 1974 as Limpie Lamprechts
* *Hank, Hennery en Vriend*, 1976 as die sersant
* *Bosveldhotel, die moevie*, 1982 as Jurg Lombaard
* *Vyfster* (TV-reeks), 1984

## Verwysings 
## Bronne 
* *Die vrek*-programnotas, 1951.
* *Helikon*, 2(8):82. 1952.
* Le Roux, André I. & Fourie, Lilla – *Filmverlede: geskiedenis van die Suid-Afrikaanse speelfilm'' (1982)

## Eksterne skakels 
*
Paul Eilers

**Paul Eilers** († 28 Junie 2019) was 'n Suid-Afrikaanse akteur en rolprentregisseur en -vervaardiger.

## Dood 
Hy woon van 1995 tot en met sy dood op Oudtshoorn in die Wes-Kaap, Suid-Afrika.

## Filmografie (as akteur) 
### Rolprente 
* 1970: *Die 3 v.d. Merwes*, as Anton
* 1971: ''Freddie's in Love*
* 1976: *Die Nagloper*, as Schalk
* 1976: *Die Rebel*, as Altman
* 1978: *Nagspel*, as Poen
* 1981: *Die Vrede van Vereeniging*, as generaal Christiaan de Wet
* 1981: *Gazette*, as Krynauw
* 1982: *Gideon Scheepers*, as kaptein Tennant
* 1983: *The Skull*, as Hendrik Eksteen
* 1983: *Danie Theron*, as generaal Christiaan de Wet
* 1986: *Vyfster: Die Slot*, as Polka
* 1986: *Dada en die Flower*, as die skoolhoof
* 1988: *Back to Freedom*, as kolonel Morales
* 1989: *The Tattoo Chase*, as tronkbewaarder
* 1989: *Dirty Games*, as professor Adjaman
* 1992: *Die Binnekring II*, as majoor Schoeman
* 1992: *The Angel, the Bicycle and the Chinaman's Finger*, as minister van pos en telekommunikasie
* 1997: *Paljas*, as die sersant
* 2004: *Country of My Skull*, as die polisiegeneraal
* 2004: *Oh Schuks ... I’m Gatvol!*, as die man van Afkaq
* 2011: *Roepman*, as die dominee
* 2013: *Musiek vir die Agtergrond*, as Pieter
* 2015: *Die Ontwaking*, as kolonel Silas Sauls
* 2016: *Free State*, as majoor Koot van Staden
* 2016: *Jonathan: Die Movie*, as Hartogh
* 2018: *Dominee Tienie*, as At

### Televisiereekse 
* 1958: *Decoy*, as Sonny van Brock
* 1976: *Willem*, as die kinderontvoerder
* 1976: *Dokter, Dokter*
* 1981: *Ntunzini-Spa*
* 1981: *Die Avonture van Joachim Verwey*
* 1982: *Vyfster*, as Polka
* 1983: *Dennekruin 12*, as Wynand de Bruyn
* 1983: *Koöperasiestories*, as Sampie Geel
* 1984: *Die Dood Van Elmien Adler*
* 1986: *Konflikhantering*
* 1986: *Hoekie vir Eensames*, as Ollie
* 1986: *Vyfster 2*, as Polka
* 1988: *Moordspeletjies*, as Patrick
* 1988: *The Sea Tiger*, as kaptein Koenig
* 1988: *Kinders van die Sabbatsee*, as Jonathan
* 1989: *Vleuels*, as kommandant Davey Pienaar
* 1990: *Mooirivier*, as Roland van Beeck
* 1990: *Die Binnekring*, as die TV-nuusleser
* 1991: *Die Sonkring*, as Adam Gerber
* 1993: *Die Sonkring II*, as Adam Gerber
* 1994: *Triptiek*, as Dries
* 1995: *Sleurstroom, as Briggs*
* 1995: *Die Laksman*, as majoor Bakkies Vermeulen
* 1996: *Rhodes* (TV mini-reeks), as dr. Hans Sauer
* 2005: *Amalia*, as Sampie Lourens

## Filmografie (as regisseur) 
### Rolprente 
* 2011: *Roepman*
* 2012: *Verraaiers*
* 2013: *Stuur groete aan Mannetjies Roux''

## Verwysings 
## Eksterne skakels 
*
Superhelde

**Superhelde** is 'n Afrikaanse jeug-rolprent wat op 22 April 2011 vrygestel is. Die film se subtitel is: "Ontmasker die held in jou!".

## Genre 
Die rolprent is 'n komedie. Dit het 'n ouderdomsperk van 13 jaar (swak taalgebruik en sekstonele). Dit is op 'n jong gehoor gemik en tieners sal hierby aanklank vind.

## Hoofkarakters 
* Ivan Botha as Albert, een van die superhelde.
* Neil Sharim as Peet, een van die superhelde.
* Andrew Thompson as J.J. van Tonder jr., die booswig.
* Lelia Etsebeth as Saskia, Peet se vurige hoërskoolliefde.
* Ciske Kruger as Monique, Dimensie se skaam en teruggetrokke winkelassistent.
* Melt Sieberhagen as Jaco de Beer.
* Solomon Cupido as Wayen, een van Dimensie se gereelde kliënte.
* Garth Collins as Boef Basson.
* Dirk Stoltz as JJ Senior (JJ jr. se pa).
* Elma Postma as Suster Suzaan.

## Storielyn 
"In 'n land waar mense nie meer opstaan vir waarin hulle glo nie, waar helde en liefde net in Hollywood flieks bestaan, moet twee ontluikende superhelde die krag binne hulself vind om die een plek waar hulle inpas te red."

Wanneer hul geliefde comic-winkel bedreig word, kom twee beste vriende se superheldkleure na vore. Dimensie Komieks is diep in die skuld en in die moeilikheid. Boonop word die winkel deur hul aartsvyand van skool, J.J. van Tonder bedreig. J.J. en sy pa is die eienaars van die winkelsentrum oorkant Dimensie Komieks. Hulle benodig ruimte vir meer parkeerplek en hulle het 'n ogie op die gebou waarin Dimensie Komieks is. Albert en Peet beraam saam met Saskia, Monique en SuperWayne 'n buitensporige plan om die winkel van die stootskrapers te red.

## Sien ook 
* Lys van Afrikaanse rolprente

## Eksterne skakels 
*
Ivan Botha

**Ivan Botha** (gebore 13 Desember 1985) is ’n Suid-Afrikaanse akteur en draaiboekskrywer. Hy is veral bekend vir sy rol as Pieter van Heerden in die Afrikaanse sepie *7de Laan*, asook die verskeie Afrikaanse rolprente waarin hy gespeel het, onder andere *Pad na jou hart* (2014), *Superhelde* (2011) en *Bakgat!* (2008).

## Biografie 
Botha het ’n dramagraad aan die Tshwane Universiteit van Tegnologie verwerf, waar hy in regie en draaiboekskryf gespesialiseer het. Hy is op 19 Oktober 2007 met mede-akteur Ciske Kruger getroud. Die egpaar het ’n dogtertjie. Botha en Kruger is intussen geskei. Hy is op 17 Mei 2019 getroud met Donnalee Roberts.

## Filmografie 
### As akteur 
* *The Raven* (TV-fliek), 2007 as Greg
* *Bakgat!*, 2008 as Wimpie Koekemoer
* *Hond se dinges*, 2009 as Dolf de Lange
* *Tornado and the Kalahari Horse Whispere*r, 2009 as atleet
* *Bakgat! 2*, 2010 as Wimpie Koekemoer
* *Roepman* (Engels: *Stargazer*), 2011 as Salmon
* *Superhelde*, 2011 as Albert
* *Verraaiers*, 2013 as Adaan de la Rey
* *Pad na jou hart*, 2014 as Basson Jr.
* *Vir altyd*, 2016 as Hugo
* *7de Laan*, (TV-reeks) as Pieter van Heerden
* *Getroud met rugby* (TV-reeks)

### As skrywer 
* *Superhelde* (draaiboek), 2011

## Eksterne skakels 
* 
* 
*
Engelse Kanaal

duimnael|links|Ligging van die Engelse Kanaal
Die **Engelse Kanaal** (Bretons: *Mor Breizh*, "Bretonse See"; Engels: *English Channel*; Frans: *La Manche*, "die mou"; Kornies: *Mor Bretannek*, "Britse See") verbind die Keltiese See met die Noordsee en is geleë tussen die Europese vasteland met Frankryk in die suide en die Britse Eilande met Engeland in die noorde.

Die Kanaaleilande Guernsey en Jersey is in die suide naby die kus van Frankryk geleë en die Eiland Wight in die noorde digby die kus van Engeland. Die belangrikste rivier, wat in die kanaal vloei, is die Seine en die grootste stede is Bournemouth, Brighton, Plymouth, Portsmouth, Poole, Southampton en Weymouth in die Verenigde Koninkryk en Le Havre in Frankryk.

Die sowat 560&nbsp;km lange Engelse Kanaal is 'n verlengde inlaat van die Atlantiese Oseaan ná die ooste en vernou soos 'n menslike arm of mou. Dit is hoogstens 240&nbsp;km wyd en die smalste plek in die Straat van Dover of Straat van Calais tussen Dover en Calais is 34&nbsp;km wyd. Die Engelse Kanaal het in die weste 'n gemiddelde diepte van 120&nbsp;m en in die ooste naby die Noordsee 45&nbsp;m. Die Franse département Manche grens teen die middel van die Kanaal en is daarna genoem.

Die Kanaaltonnel gaan onderdeur die Engelse Kanaal by die Straat van Dover.

## Fotogalery 

Lêer:FranceGrisNez2Dover.jpg|Die kus van Engeland soos gesien vanaf Frankryk
Lêer:Carte de la Manche.png|Franse Kaart wat die Engelse Kanaal vertoon
Lêer:Strait of dover STS106-718-28.jpg|Satellietbeeld van die Straat van Dover met Dover in die noorde en Calais in die suide
Lêer:Le Mont Saint-Michel.jpg|Mont-Saint-Michel aan die Franse kus van die Engelse Kanaal

## Eksterne skakels
Ierse See

duimnael|links|Ligging van die Ierse See
Die **Ierse See** (Engels: *Irish Sea*, Iers-Gaelies: *Muir Éireann*, Manx-Gaelies: *Mooir Vannin*, Skots: *Erse Sea*, Skots-Gaelies: *Muir Èireann*, Ulster-Skots: *Airish Sea*, Wallies: *Môr Iwerddon*; in die antieke tydperk bekend onder sy Latynse naam *Oceanus Hibernus*; daarnaas ook **Manx-see** genoem) is 'n seearm van die Noordelike Atlantiese Oseaan wat Ierland (in die weste) van Groot-Brittanje (in die ooste) skei. Die Eiland Man is in die sentrum en Anglesey in die suide van die Ierse See geleë.

Afhangende van die konteks – histories, kultureel en oseanografies – is daar verskillende uitgangspunte waarvolgens die Ierse See se grense afgebaken kan word. Die Internasionale Hidrografiese Organisasie gee die see se oppervlakte volgens suiwer oseanografiese kenmerke as 46&nbsp;007&nbsp;km³, insluitende die Sint George's-kanaal. Die see strek oor 'n lengte van 130&nbsp;myl (210&nbsp;km) en is 150&nbsp;myl (240&nbsp;km) wyd. Dit word in die noorde deur die Noordkanaal (Engels: *North Channel*) tussen Noord-Ierland en Skotland en in die suide deur die Sint-Georgekanaal tussen die uiterste suidooste van Ierland en Suidwes-Wallis met die Atlantiese Oseaan verbind.

Die diepste punt met 576&nbsp;voet (175&nbsp;m) is by die Mull of Galloway (Skotland se mees suidelike punt) geleë, naby die see se verbinding met die Noordkanaal. Belangrike seehawens is die Ierse hoofstad Dublin of *Baile Átha Cliath*, die Engelse hawestede Blackpool en Liverpool asook die hoofstad van die Eiland Man, Douglas.

## Fotogalery 

Lêer:IMG Brittas Bay1529.jpg|Brittas Bay maak deel uit van die Ierse graafskap Wicklow se kuslyn
Lêer:Howth 01.JPG|Die kranse van Howth Head buite Dublin, met die Baily-vuurtoring in die agtergrond
Lêer:North Hoyle Offshore Wind Farm aerial.jpg|Die North Hoyle-windplaas in Liverpoolbaai is in 2003 as Engeland se eerste groot hernubare energieprojek op see in bedryf gestel
Lêer:From the cliff top at the Mull - geograph.org.uk - 1768885.jpg|Die eerste oggendsonstrale breek deur oor die Mull of Galloway, Skotland

## Verwysings 
## Eksterne skakels
Keltiese See

duimnael|links|Ligging van die Keltiese See
Die **Keltiese See** (Bretons: *Mor Keltiek*, Engels: *Celtic Sea*, Frans: *Mer Celtique*, Iers-Gaelies: *Muir Cheilteach*, Kornies: *Mor Keltek*, Wallies: *Y Môr Celtaidd*) is 'n see van die Atlantiese Oseaan tussen Ierland in die noorde, Engeland en Wallis in die noordooste en Frankryk met die Bretagne in die suidooste. Die see is in die weste van die Engelse Kanaal en in die noorde van die Golf van Biskaje geleë.

Deur die Sint-Georgekanaal word die Keltiese See met die Ierse See verbind. In die ooste van die Keltiese See is die Scilly-eilande geleë.

## Eksterne skakels
Groot Wa

250px|duimnael|regs|Die Groot Wa op 'n sterrekaart.
Die **Groot Wa** (Engels: *Plough, Big Dipper*) is ’n asterisme wat uit sewe sterre bestaan en van die vroegste tye af as ’n duidelike groep sterre beskou is. Dit is die sewe helderste sterre van die sterrebeeld Groot Beer.

Die noordelike poolster, Polaris, kan opgespoor word deur die Groot Wa te gebruik. Polaris is deel van die Klein Beer.